CELEX: 32008R0895
Language: bg
Date: 2008-09-12 00:00:00
Title: Регламент (ЕО) № 895/2008 на Комисията от 12 септември 2008 година за изменение за тринадесети път на Регламент (ЕО) № 1763/2004 относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ)

16.9.2008   
            
            
               BG
            
            
               Официален вестник на Европейския съюз
            
            
               L 247/19
            
         
      РЕГЛАМЕНТ (ЕО) № 895/2008 НА КОМИСИЯТА
   
   от 12 септември 2008 година
   за изменение за тринадесети път на Регламент (ЕО) № 1763/2004 относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1763/2004 на Съвета относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ) (1), и по-специално член 10, буква а) от него,
   като има предвид, че:
   
               (1)
            
            
               Приложение I към Регламент (ЕО) № 1763/2004 посочва лицата, чиито средства и икономически ресурси подлежат на замразяване съгласно този регламент.
            
         
               (2)
            
            
               Комисията е упълномощена да измени това приложение, като вземе предвид решенията на Съвета за прилагане на Обща позиция 2004/694/ОВППС за по-нататъшни мерки в подкрепа на ефективното изпълнение на мандата на Международния трибунал за престъпленията в бивша Югославия (2). Решение 2008/733/ОВППС на Съвета (3) от 15 септември 2008 г. прилага тази обща позиция. Приложение I към Регламент (ЕО) № 1763/2004 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1763/2004 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 септември 2008 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 315, 14.10.2004 г., стр. 14.
   
      (2)  ОВ L 315, 14.10.2004 г., стр. 52.
   
      (3)  Виж стр. 63 от настоящия брой на Официален вестник.
   
      ПРИЛОЖЕНИЕ
      Следното лице следва да бъде заличено от приложение I към Регламент (ЕО) № 1763/2004:
      Karadžić, Radovan. Дата на раждане: 19.6.1945 г. Място на раждане: Petnjica, Savnik, Черна гора, Сърбия и Черна гора. Националност: Босна и Херцеговина.